EASTW เสนอขายหุ้นกู้ 2.4 พันลบ.อายุ 7,10 ปี ดอกเบี้ย 3.84%,4.18%
EASTW เสนอขายหุ้นกู้ 2.4 พันลบ.อายุ 7,10 ปี ดอกเบี้ย 3.84%,4.18%
10 มิ.ย. 2558

บริษัท จัดการและพัฒนาทรัพยากรน้ำภาคตะวันออก จำกัด (มหาชน) หรือ EASTW เปิดเผยว่า บริษัทเสนอขายหุ้นกู้บริษัท มูลค่าร่วมไม่เกิน 2,400 ล้านบาท แบ่งเป็น 2 ชุด ได้แก่ หุ้นกู้ชุดที่ 1 อายุ 7 ปี ครบกำหนดไถ่ถอนปี 2565 อัตราดอกเบี้ยคงที่ร้อยละ 3.84 ต่อปี มูลค่าไม่เกิน 1,200 ล้านบาท และชุดที่ 2 อายุ 10 ปี ครบกำหนดไถ่ถอนปี 2568 มูลค่าไม่เกิน 1,200 ล้านบาท อัตราดอกเบี้ยคงที่ร้อยละ 4.18 ต่อปี
บริษัทเสนอขายให้ผู้ลงทุนสถาบัน และ/หรือนักลงทุนรายใหญ่ ระยะเวลาเสนอขายระหว่างวันที่ 12-15 มิ.ย.58 ผ่านธนาคารยูโอบี ซึ่งเป็นผู้จัดการการจัดจำหน่ายหุ้นกู้
โดยอันดับความน่าเชื่อถือของหุ้นกู้ ที่ระดับ A+ แนวโน้มเครดิต ‘Stable” โดยบริษัทริสเรทติ้ง จำกัด เมื่อวันที่ 4 มิถุนายน 2558 โดยมีวัตถุประสงค์จะนำเงินที่ได้รับจากากรขายกู้ครั้งนี้ จะไปใช้ชำระคืนเงินกู้ยืมธนาคาร